
Quando se me presenta P ocasion 

De scriver in bernesco un qualche verso, 

Melo da banda tute le passion, 

Ut 'vento alegro, me la godo e scherso; 

Son T omo più felice de la leni , 

E me par l' ilusion 'na cossa vera. 

Se tanto me dà tanto, che mi sento 
Senza certo motivo un'alegria; 
Come sarala ancuo che un gran contento 
Prova ci mio cuor e la famegia mia ? 
Oh ! ancuo per baco me la godo tanto, 
Che no me la gò mai godeste arlanlo. 



In slo bel dì che vostro Fiolo caro 

Sporze la man de Sposo a una ragazza 
D' una famegia che gà un nome chiaro, 
No volè che me goda, e che Ve fazza 
Qualro versi in dialelo Venezian ? 
Ah cospelazzo ! la saria da can. — 

Donca, o Fradelo, permelè che diga 
Come che proprio sugerisse ci cuor : 
No ve par che la sorte Ve sia amiga, 
E che ogni cossa Ve sia andà in favor? 
Ben se vede, che tardi o pur honora, 
El giusto v ien premia da Quel dcssora ! . . 

Xe Monii de costumi i più eceJenli, 
Da tuli ama, simpatico, afetuoso : 
No xe tanto comuni i so talenti : 
Superbo podè andar, che gavè un toso, 
De quei che a dirla co parole franche, 
I xe più chiari de le mosche bianche. 

I,u la Chimica studia, e con profilo ; 
El xe afalo contrario a l' impostura : 
Basta la so Memoria eh' ci ga scrilo (1) 
Sora la Copaina in confctura : 
Dove el mostra V ingano dei stranieri, 
The ne rovina e hùzara i mestieri. 



E pur Iropo xc vero: sic bossete, 

Che i manda qua co tuia l' importanza, 
Intonacac de cola e de ctichetc, 
Come divinila da Londra o Franza, 
Se analizemo quel che le ga drenlo, 
Vedèmo che ì xe soldi trati al vento. 

Ma invece a Y impostura se ghe crede, 
Ai breveli, ai bei vasi de crestaie : 
E al galanlomo no se presta fede, 
E in ogni ramo ancuo glie xe sto male : 
E gnancora se sà, corpo de diana ! 
Quel gran proverbio : l'aparenza ingana. 

Me dolc, che anca qua gh'è dei speziali, 
Che taca fora Avisi e Carteloni 
Scrili in parole rosse cubitali, 
Su le porle, su i muri e su i balconi : 
Rimedj per guarir tuli i malani, 
E no i sà che la xe da zarlatani ! — 

Altre bele memorie Mondi à fato 
Sora l' uso del Solfare su l' ua, 
Dove se vede propriamente in fato, 
Che sia scienza da Lu xe conussua : 
Insegnando con chimica braura, 
Ch' ci solfarin no fazza più paura (2). 

Relagio de famegia xe el mestier, 

Che Vostro Fio e nuallri esercitemo : 
Nostro sior Pare xe aprovà spezier, 
Gera spezier Zane to : e ricordemo 
Sior Stefano in Venezia» a nu Zerman, 
E nostro Nono sior Antonio Dlan. 

Nostro caro sior Pare, che in distreto 
Xe ci Nèstore de tuli sii spezieri, 
Che ga olanlatrc anni, anca un tocheto, 
Vive abastanza ben senza pensieri : 
El più grando pensier che lo tormenta, 
Xe i canarini in razza, e '1 novo Brenta (3). 

Sior Micco nostro Barba, che una volta 
Fascva el farmacista in Toresclc, 
E gavea de secreti gran racolla, 
Ma ci gera sempre roto le scarsele, 
Vendea saroli, e unguenti de sostanze, 
Che guariva, de istà, sin le buganze. 

Stefano e Clicco, ognun gaveva un fio 
Che fascva el mestier del farmacista, 
E qualche altro che lo lasso indrio, 
Che massa longa vegnaria la lista : 
Nomino ancora Vu dei bravi e istruii, 
E Vostro Fio in saver primo de tuli. 



Vostro Fio, che ga vudo i fondamenti 
De la Chimica scienza da Galvani, 
E dove sin dai primi so mumcnli 
GÌ ga impara luti i principj sani : 
E ancuo ( le cosse bele no par vere ! ) 
Xc deventà el so móstro, so Missiere. — ■ 

No go dito de Mi : donca da novo 
Bisogna che ve seca co sta storia: 
Mi, primo farmacista a Vigonovo, 
Che a la grassezza egual xe la mia gloria 
Fazzo el poeta, ma son senza vena, 
Da qua un ano ghe n'ò 'na quarantena. 

So preparar decoti e far boconi, 
Vender l' ogio de ricino e de lin : 
So far i catechismi, anca i Iaconi; 
Conosso i nomi usai dal conladin : 
La meseria, el dio barbaro, la siena, 
El can melan, la confusion de viena. 

Tanti altri nomi go lassa da banda : 
V anziana, la tiràca e santorina, 
I boconi de pirole in bevanda, 
El mistro, la gurizia e crementina (4); 
E 7 sussuro inpesta de matrimonio, 
Ch' el xc el solfuro pesto de antimonio. - 

À sto mondo gh f è certi destinai 

A le fortune, a le richezze, ai onori; 

Altri invece xc sempre desperai, 

E in nissun modo no i deventa siori : 

Nuallri n' à danà el destili avaro 

El pevarc a pestar sempre al mortaio. 

Ma no voi' farve perder la pazienza, 
E torno ai cari Sposi per far presto; 
,E se anca conosso F impotenza 
De farghe quatro versi de bon sesto, 
Col mezzo de Russéli o de Rosasco 
Cerca rò de inzegnarme a no far fiasco. 

* 

Far fiasco in le sto zorno ! veramente 
La sarave una cossa vergognosa : 
Alora ridaria tuta la lente, 
E mi vogio far ridare la Sposa : 
Percliè proprio in sto dì xe slattilo, 
Che se goda la Sposa col Mario. 

Co Atomi me consolo de gran cuor 
Per la Sposela eh' el se ga trova : 
Prima per la famegia che fa onor, 
E pò la ga ogni rara qualità : 
L omo sta ben col ga bona Muger; 
Mi lo sò clic son vechio de mesticr. 

Quanti conienti che se ga in sto slato ! 
Se se confida luti i so pensieri : 
Glie xe anca i so gran spini ? questo e un fato, 
Ma per altro ghe xe dei gran piaseri: 
Come che ga i so spini anca le rose, 
Cossi ga i maridai 'na qualche erose. 

Ma i compensi xe tanti e molto bei, 
Co se cala le doti convenienti ; 
Se pò se ga ci conforto dei pulci, 
Se se trova più alcgri e più contenti : 
Perchè xe certo, che se gode luti, 
Co i vede che i so albori fa fruii. 

Mi desidero a luti i maridai 

Che le so strussie no sia senza efeto : 
Che ghe ne vedo tanti desguslai, 
Per no poder aver gnanca un toseto : 
E de fati chi scmena e no suna, 
A ghe dago rason se i ga la luna. 

Mi no son te sii casi certamente, 

Perchè i me nasse come i sponzoleli . 
Nè Moml farà lorto al so parente: 
Ma vedaremo novi rampoleti, 
Che i vegnarà a trovar so Nono Toni, 
A farse dar zugatoli e bomboni — 

Ai mii ghe insegno in prima le orazion, 
Amar sora ogni cossa el nostro Dio, 
EI prossimo, la patria ; e in conci usion 
Vardo eh' el so pensar sia come el mio : 
E cussi me Nevodo farà istesso, 
Perchè anca lu ci xe amigo del progresso. 

Farai i spezieri? qualchedun domanda. 
No savarave che risposta darghe, 
Perchè a sti ani la xe tanto granda. 
Che proprio no se sà cossa insegnargli ! 
Ma intanto i nassa, e Dio li legna sani ; 
E speremo che cambia i bruti ani. 

— Aseo ! (forse dirè) oh che sccada ! 
Xela gnanca che strazza de lunghcssa ! 
Bastava a farla granda una fazzada ; 
Co la xe longa, stufa anca la Messa : 
Manco mal se 'I lavoro fussc bello ! — 
Gavè rason da véndare, Fradelo. 

Ma me' scuso co Vu, coi cari Sposi, 
E tuta quanta la famegia unita ; 
Augurandole i beni più copiosi 
Che dà ci Signor tuta Y intiera vita, 
Do vero cuor Ve dago a luti un baso, 
Buio via la chitàra, e dopo taso. 



NOTE 



(1) Studj su la Copaioa di Mège. Venezia, Tip. del Commer- 
cio 1861. 

(2) Maniera di levare al vino l'odore d'acido solfo idrico. I- 
tem 48tH. 

(3) Prima de la Cuneta, da quà a Slrà 
Gera la strada poco più d'uo mio, 
'Desso del dopio i ne la ga slongà: 
Invece d'andar vanii, se và indrio: 

E In che se godeva andarghe spesso, 
Xe arabia co l'idraulico progresso. 

(4) Cussi vien chiamà dai nostri contadini: I senapismi— i 
tacomachi — la magnesia — el rabarbaro — la sena — el calo- 
melan — l' infusion de Vienna — la genziana — la triaca — la 
santonina — el bisolfato de chinin in soluiion— el nitro— la li- 
querizia — la trementina. 

